د پروان ولایت افغانی سرې میاشتې نماینده ګۍ په ریاست کې د ځوانانو او رضاکارانو کلوپ د 260 زده کوونکو فراغت غونډه ترسره شوه! نن چهارشنبه د روان ١٤٤٤ سپوږمیزکال د شعبان المعظم میاشتې پر ٢٣ مه چې د ۱۴۰۱ لمریزکال د کب میاشتې له ٢٤ مې نېټې سره سمون لری د پروان ولایت د افغانی سرې میاشتې نماینده ګۍ په ریاست کې د نوموړی ریاست د محترمو مدیر صاحبانو، د ګذر وکیلانو، د زده کوونکو د والدینو او فعالو ځوانانو په شتون کې د ځوانانو او رضاکارانو د کلوپ مدیریت د مختلفو بخشونو د ٢٦٠ زده کوونکو فراغت غونډه دایره شوه چې غونډه د قران عظیم الشان په څو مبارکو ایتونو پیل شوه، ورپسې د ځوانانو او رضاکارانو د کلوپ محترم مدیر عبدالمنیر شهاب د غونډې ګډونوالو ته د ښه راغلاست ترڅنګ د غونډې د اجنډا او د کلوپ د فعالیتونو په اړه مالومات وړاندې کړل، له ده وروسته د پروان ولایت سرې میاشتې نماینده ګۍ ریاست مالی او اداری مدیر محترم سید شاه بهادری د زده کړې او تعلیم د اهمیت په اړه خپله وینا د غونډې ګډونوالو ته وړاندې کړه او ویې ویل چې د یوې ټولنې پرمختګ او بهبود د تعلیم او پوهې پورې تړلی دی او ځوانان یې دې ته وهڅول چې د تعلیم لاره پرېنږدی او هڅه باید وشی چې زمونږ د ټولنې ځوانان هم په دینی زده کړو او هم په عصری زده کړو خپل ځانونه سنبال کړی، ورپسې د فن او بیان ټولګی د یو تن فارغ زده کوونکی ښاغلی فضل الله فاضل یار له خوا یو مقاله ولوستل شوه، ددې ترڅنګ د نشراتو د ښاغلی مدیر له خوا د افغانی سرې میاشتې ټولنې د فعالیتونو، اصولو او اهدافو په اړه د غونډې ګډونوالو ته مالومات ورکړل شول او زده کوونکو ته یې د افغانی سرې میاشتې ټولنې د روزنیزو پروګرامونو په اړه هم تفصیلی خبرې وکړې، چې د غونډې په اخره کې د محترمو مدیر صاحبانو، محترمو استاذانو او د راغلو مېلمنو له خوا فارغو شوو زده کوونکو ته تصدیق نامې ووېشل شوې، غونډه د اختتامیې دوعا په لوستو پای ته ورسېده! د پروان ولایت سرې میاشتې نماینده ګۍ ریاست د نشراتو مدیریت